**Informácia o spracúvaní osobných údajov uchádzačov o zamestnanie**

Táto informácia je určená Vám ako uchádzačovi o zamestnanie v niektorej zo spoločností:

* Continental Tires Slovakia, s.r.o., so sídlom Terézie Vansovej 1054, 020 01 Púchov, IČO: 36709557, zapísanej v OR OS TN, oddiel: Sro vl. č. 17315/R
* Continental Matador Truck Tires s.r.o., so sídlom Terézie Vansovej 1054, 020 01 Púchov, IČO: 36305448, zapísanej v OR OS TN, oddiel: Sro vl. č. 11215/R
* Continental Automotive Systems Slovakia s.r.o., so sídlom Cesta ku Continentálu 1, 960 01 Zvolen, IČO: 36 633 623, zapísaná v OR OS Banská Bystrica, oddiel: Sro, vložka č.: 9979/S
* ContiTech Vibration Control Slovakia s.r.o., so sídlom Gumárenská 395/19, 972 23 Dolné Vestenice, IĆO: 36322792, zapísaná v obchodnom registri OR SR TN, oddiel: Sro vl. č. 13137/R
* ContiTrade Slovakia s. r. o., so sídlom Terézie Vansovej 1054, 020 01 Púchov, IČO: 36336556, zapísanej v OR OS TN, oddiel: Sro vl. č. 14748/R

(Vami oslovená spoločnosť ďalej len "**my**" alebo "**naša spoločnosť**").

Táto informácia popisuje, ako a prečo Vaše osobné údaje ako prevádzkovateľ zbierame a spracúvame. Poskytnutím tejto informácie si plníme naše povinnosti podľa legislatívy z oblasti ochrany osobných údajov, a to (i) Všeobecného nariadenia o ochrane údajov EU 2016/679 ("GDPR") a (ii) zákona č. 18/2018 Z. z. o ochrane osobných údajov v platnom znení.

1. ***Prečo požadujeme a spracúvame Vaše osobné údaje?***

Zaslali ste nám Vašu žiadosť o zamestnanie a životopis a tým ste nám poskytli svoje osobné údaje, ktoré naša spoločnosť naďalej spracúva v pozícii prevádzkovateľa, a to za účelom uzavretia pracovnej zmluvy, dohody o vykonaní práce, dohody o pracovnej činnosti alebo dohody o brigádnickej práci študenta (ďalej len ako "**Pracovná zmluva**").

Uzavretiu Pracovnej zmluvy predchádza výberový proces, na realizáciu ktorého potrebujeme spracúvať Vaše osobné údaje a kontaktovať Vás za účelom pozvania na výberové konanie alebo poskytnutia iných súvisiacich informácií.

V prípade, že budete vybraný ako úspešný uchádzač, za účelom prípravy Pracovnej zmluvy a Vášho nástupu do práce je nevyhnutné, aby ste na požiadanie poskytli našej spoločnosti aj ďalšie osobné údaje, spravidla vyplnením formulára a doložením požadovaných dokladov, ktoré sú nevyhnutné:

1. pre splnenie našich zákonných povinností (napr. registrácie v zdravotnej a sociálnej poisťovni),
2. uzavretie Pracovnej zmluvy s Vami; a/alebo
3. pre ochranu oprávnených záujmov našej spoločnosti alebo tretích osôb (najmä splnenie bezpečnostných opatrení spojených s Vašim vstupom do priestorov našej spoločnosti alebo hospodárnosť administratívnych procesov).
4. ***Aké osobné údaje budeme spracúvať?***

V prípade zaslania žiadosti o prijatie do zamestnania bude naša spoločnosť evidovať Vašu žiadosť o zamestnanie, Váš životopis, motivačný list a / alebo iné dokumenty Vami poskytnuté a taktiež osobné údaje získané počas výberového konania. V prípade, že budete úspešný uchádzač, budeme od Vás nevyhnutne požadovať aj ďalšie osobné údaje, spravidla formou vyplnenia formuláru s nástupnými údajmi a priložením kópií potrebných dokladov.

Osobné údaje obsiahnuté v týchto dokumentoch sú spravidla identifikačné údaje, kontaktné údaje, fotografie, história zamestnanie, vzdelanie, kvalifikácia, záujmy, absolvované kurzy a zručnosti, údaje súvisiace s výberom uchádzača, údaje pre mzdovú/obdobnú zákonom stanovenú agendu a údaje o zdraví v medziach zákona.

1. ***Ako dlho uchovávame osobné údaje?***

Vaše osobné údaje spracúvame len počas nevyhnutnej doby. Pri neúspešných uchádzačoch sú osobné údaje vymazané/zlikvidované po ukončení výberového konania, pri úspešných uchádzačoch sú osobné údaje v potrebnom rozsahu predmetom ďalšieho spracúvania, o ktorom budete informovaní pri podpise Pracovnej zmluvy, v súlade s internými pravidlami ochrany osobných údajov v našej spoločnosti.

1. ***Aké máte ďalšie práva?***

V súlade s GDPR máte vo vzťahu k našej spoločnosti, ako k prevádzkovateľovi osobných údajov, nasledujúce práva:

* žiadať prístup k svojim osobným údajom, tzn. že môžete od našej spoločnosti získať potvrdenie, či osobné údaje, ktoré sa Vás týkajú, sú alebo nie sú spracúvané, a ak áno, máte právo získať prístup k týmto osobným údajom a k ďalším informáciám vymenovaným v článku 15 GDPR;
	+ žiadať opravu nesprávnych osobných údajov podľa článku 16 GDPR;
	+ žiadať vymazanie osobných údajov, ak sú dané dôvody uvedené v článku 17 GDPR;
	+ žiadať obmedzenie spracovania v prípadoch upravených v článku 18 GDPR; a
	+ získať osobné údaje, ktoré ste poskytli našej spoločnosti, v štruktúrovanom, bežne používanom a strojovo čitateľnom formáte, a právo na odovzdanie týchto údajov inému správcovi, a to za podmienok uvedených v článku 20 GDPR,
	+ namietať proti spracúvaniu Vašich osobných údajov v prípadoch podľa článku 21 GDPR z dôvodov týkajúcich sa Vašej konkrétnej situácie.

Ďalej máte právo podať sťažnosť na Úrade pre ochranu osobných údajov, najmä ak by naša spoločnosť nevyhovela Vašej žiadosti alebo nevysvetlila, prečo takejto žiadosti nemožno vyhovieť.

Vyššie uvedené práva môžete uplatniť prostredníctvom zaslania Vašej žiadosti alebo námietky listom zaslaným na adresu sídla našej spoločnosti alebo na našu kontaktnú e-mailovú adresu, a to:

* gdpr.pu@conti.sk pre spoločnosti Continental Matador Rubber, s.r.o. a Continental Matador Truck Tires s.r.o.
* au\_zv\_mg\_gdpr.zvolen@continental.com pre spoločnosť Continental Automotive Systems Slovakia
* viera.fodorova@continental.com pre spoločnosť ContiTech Vibration Control Slovakia s.r.o.
* gdpr@bestdrive.sk pre spoločnosť ContiTrade Slovakia s. r. o.
1. ***Prenos osobných údajov***

Osobné údaje neúspešných uchádzačov nie sú poskytnuté tretím osobám. Príjemcom osobných údajov úspešných uchádzačov budú spravidla len spoločnosti patriace do skupiny Continental.